*Proiect*

**CAIET DE SARCINI**

**cu privire la modul de desfășurare a concursului de idei și proiecte pentru utilizarea proprietății rămase după închiderea Expoziției Mondiale ”Milano-2015”**

În perioada 1 mai - 31 octombrie 2015 Republica Moldova a participat pentru prima dată cu pavilion propriu la Expoziția Mondială “Milano - 2015”, care a avut loc la Milano (Republica Italia). World Expo este cea mai mare expoziție mondială ce se organizează o dată la cinci ani.

Sloganul oficial al Moldovei la expoziție a fost „Să Strălucească Lumina” – Energia Soarelui, Energia Pământului, Hrană pentru Oameni.

Arhitectura simplă a pavilionului reprezintă un cub de sticlă, fabricat din materiale de bază – pentru a-i încuraja pe oameni să folosească materiale simple atunci cînd creează ceva, fără a irosi volume mari și fără a cauza daune mediului ambiant.

Ideea cheie a arhitecturii pavilionului Moldovei este ca acesta să fie, în primul rând, simplu, curat, durabil și atractiv pentru public. Pavilionul este un cub mare de sticlă văzut ca o sculptură a formei grațioase și durabilității.

Alegerea materialelor și arhitectura simplă a pavilionului moldovenesc reflectă grija pentru mediu,

utilizarea resurselor și posibilitatea de a reutiliza pavilionul după demolarea lui fiind strămutat în alt loc și reconstruit din nou utilizînd blocurile și părțile componente păstrate după demolare. Datele tehnice ale pavilionului sunt prezentate în anexa 3 la prezentul Caiet de sarcini.

Suprafața pavilionului constă din:

* + - * Suprafața teren 747 m.p. (care include amenajare teren, rețele inginerești, fundații construcții- "floare solară" și pavilion)
      * Suprafața clădire 340 m.p., care include: parter 215 m.p și etaj 125 m.p.



1. **DISPOZIȚII GENERALE**
2. Comisia pentru gestionarea patrimoniului public rămas în urma participării Republicii Moldova la Expoziția Mondială ”Milano 2015”, creată prin Hotărîrea de Guvern nr.865 din 18.12.2015 (în continuare – Comisia de concurs), ANUNȚĂ lansarea concursului de idei și proiecte pentru utilizarea proprietății rămase după închiderea Expoziției Mondiale ”Milano-2015”.
3. Caietul de sarcini cu privire modul de desfășurare a concursului de idei și proiecte pentru utilizarea proprietății rămase după închiderea Expoziției Mondiale ”Milano-2015” (în continuare – Caietul de sarcini) stabilește condiții de organizare, participare și desfășurare a concursului precum și condițiile de evaluare a ideilor și proiectelor depuse.
4. Concursul se organizează în scopul de a selecta cea mai potrivită idee de proiect de utilizare a proprietății rămase după închiderea Expoziției Mondiale ”Milano-2015”(proiect investițional/procurarea bunurilor) care urmează a fi realizat pentru această idee, conform principiilor legalității, transparenței, confidențialității și accesibilității la informații.
5. Participanții la concurs sunt obligați să respecte termenii și condițiile Caietul de sarcini. Caietul de sarcini întocmit va fi făcut public pe site-ul ……………………………. Participantul care solicită clarificări asupra documentelor de concurs va contacta Organizația de Atragere a Investițiilor și Promovare a Exportului din Moldova, în scris, la adresa specificată în anunțul publicat pe site-ul ……. Organizația de Atragere a Investițiilor și Promovare a Exportului din Moldova va răspunde în scris la orice cerere de clarificare, înainte de termenul-limită pentru depunerea propunerilor.
6. **COMISIA DE CONCURS**
7. Va asigura, prin intermediul Organizației de Atragere a Investițiilor și Promovare a Exportului din Moldova (MIEPO), realizarea acțiunilor privind organizarea și desfășurarea concursului de idei și proiecte pentru utilizarea proprietății rămase după închiderea Expoziției Mondiale „Milano 2015”.
8. Examinarea cererilor și a propunerilor de idei și proiecte va fi realizată de către Comisia de concurs, rezultatele ședinței Comisiei de concurs fiind consemnate în proces-verbal și semnat de toți membrii acesteia.
9. **ATRIBUȚIILE COMISIEI DE CONCURS, DREPTURILE ȘI OBLIGAȚIILE**
10. Comisia de concurs are următoarele atribuții:
11. examinarea cererilor și a propunerilor de idei și proiecte;
12. atragerea, în caz de necesitate, a experților în domeniu pentru examinarea ideilor de proiecte, precum și proiectele de realizare a acestei ideii;
13. desfășurarea concursului;
14. desemnarea învingătorului concursului;
15. examinarea contestărilor referitor la rezultatele concursului;
16. ținerea Registrului Comisiei de concurs.
17. Comisia de concurs are dreptul:
18. să prelungească termenul de organizare a concursului;
19. să negocieze direct mărimea și forma investițiilor preconizate;
20. să solicite de la participant la concurs informații adiționale privind datele despre companie și proiectul investițional depus.
21. Obligațiile Comisiei de concurs și membrilor acesteia:
22. examinarea cererilor și seturilor de materiale recepționate;
23. verificarea și evaluarea documentelor de participare la concurs și datele candidaților;
24. respectarea confidențialității datelor din documentele de concurs;
25. să participe la ședințele Comisiei de concurs;
26. să semneze, în termen de 5 zile lucrătoare, procesul-verbal cu privire la rezultatele concursului sau să anexeze opinia lor separată.
27. Președintele Comisiei de concurs exercită următoarele atribuții:
28. conduce activitatea Comisiei de concurs;
29. stabilește data, locul și ora convocării ședințelor Comisiei;
30. prezidează ședințele Comisiei de concurs;
31. exercită alte atribuții în conformitate cu prezentul Caiet de sarcini.
32. Secretarul Comisiei de concurs are următoarele atribuții:
33. pregătește documentele necesare pentru desfășurarea concursului;
34. pune la dispoziția participanților la concurs informația respectivă, cu explicarea modului de completare a documentelor necesare;
35. recepționează și înregistrează cererile solicitanților;
36. informează membrii Comisiei de concurs despre data, ora și locul ședinței, ordinea de zi;
37. asigurarea păstrării materialelor concursului;
38. informarea în scris a participanților la concurs despre rezultate sau anularea rezultatelor acestuia.
39. Membrii Comisiei de concurs nu au dreptul să participe la concurs.
40. **CALIFICAREA PARTICIPANȚILOR LA CONCURS**
41. Participantul la concurs poate fi persoană fizică sau juridică, de drept public sau privat, rezident sau nerezident, asociație sau orice combinație legală a acestora sub formă de acord de intenție, sau una existentă.
42. La concurs sînt admiși candidații care:
43. au depus, în termenul prevăzut, cererea de participare la concurs conform anexei nr. 1 la prezentul Caiet de sarcini/oferta de procurare a bunurilor și au prezentat documentele de participare la concurs;
44. au prezentat ideile care corespund specificului concursului.
45. Nu sunt admiși să participe la concurs candidații:
46. în privința cărora a fost inițiată procedura de insolvabilitate;
47. menționați la pct. 13 care sunt înregistrați în Republica Moldova și care au față de bugetul public național datorii la impozite, taxe și alte plăți ce depășesc o perioadă fiscală;
48. furnizează informații false în documentele prezentate;
49. care nu au perfectat integral setul necesar de documente sau perfectarea acestora este neconformă cerințelor stabilite.
50. Participantul la concurs are dreptul:
51. să participe la concurs personal sau prin intermediul persoanelor sale împuternicite;
52. să se asocieze în scopul depunerii unei idei de proiect comune. Asocierea trebuie prezentată în formă scrisă.
53. să primească de la Secretarul Comisiei de concurs informația suplimentară privind procedura de înaintare a cererilor de participare la concurs, condițiile și procedura de desfășurare a concursului, datele generale despre proiectul tehnic al pavilionului, modul de perfectare a cererii de participare;
54. să prezinte la concurs mai multe idei și modalități de realizare a acestora;
55. să se adreseze Comisiei de concurs, în caz de încălcare a drepturilor sale în calitate de participant la concurs, precum și de nerespectare a prezentului Caiet de sarcini;
56. să se informeze despre rezultatele concursului, precum și despre considerentele deciziilor adoptate;
57. să conteste rezultatele concursului.
58. Participantul la concurs este obligat:
59. să respecte regulile de desfășurare a concursului, stabilite de prezentul Caiet de sarcini;
60. în cazul în care va fi desemnat cîștigătorul concursului, să încheie, în termen de 5 zile lucrătoare, un contract de implementare a ideii. Refuzul cîștigătorului de a semna contractul va constitui motiv suficient pentru anularea adjudecării. În acest caz, Comisia de concurs poate adjudeca contractul următorului participant cu oferta cea mai avantajoasă, a cărui propunere este conformă cerințelor şi care este apreciat de către Comisia de concurs a fi calificat în implementarea proiectului.
61. Setul de documente de participare la concurs, adresat Comisiei de concurs, trebuie să conțină:
62. cererea de participare la concurs, adresată Comisiei de concurs, conform anexei nr.1 la prezentul Caiet de sarcini;
63. în cazul persoanelor juridice înregistrate în Republica Moldova – copia certificatului înregistrării de stat și copia statutului, autentificate de conducătorii lor și extrasul din Registrul de stat al persoanelor juridice;
64. în cazul persoanelor fizice – copia buletinului de identitate și a anexei la el;
65. pentru subiecții înregistrați în Republica Moldova certificatele constatatoare privind îndeplinirea obligațiilor exigibile de plată a impozitelor și taxelor către stat (conform formularelor - tip eliberate de autoritățile competente);
66. formularul de participare conform anexei nr.2 sau oferta economică de procurare a bunurilor;
67. în cazul persoanelor juridice înregistrate în Republica Moldova - Raportul financiar pentru ultimul an;
68. propunerea de idee pentru realizarea proiectului cu descrierea acesteia;
69. propunerea de idee pentru realizarea proiectului și proiectul investițional, care trebuie să conțină:
    1. informații generale privind proiectul (descrierea investiției, date tehnice ale investiției, durata de realizare și etapele principale, relevanța față de documentele de politici guvernamentale și sectoriale, beneficii sociale așteptate, impactul de mediu);
       1. planul de finanțare (costurile estimative ale investiției, eșalonare în funcție de graficul de realizare, analiza cost-beneficiu și cost-eficiență, costuri recurente, capacitatea financiară;
70. piese desenate (planuri generale, de amplasare, speciale);
71. altă informație relevantă pentru proiectul propus.
72. declarația bancară ce confirmă capacitatea financiară a participantului de a acoperi cel puțin 10 % din cheltuielile legate de implementarea proiectului investițional;
73. procura persoanei împuternicite să acționeze în numele participantului la concurs și să semneze documente juridice, dup caz.
74. Propunerile se prezintă Secretarului Comisiei de concurs fie în limba de stat sau în limba rusă/engleză, în plic sigilat, la adresa indicată în comunicatul informativ.
75. Propunerile se înregistrează, în ordinea primirii, în registrul Comisiei de concurs, indicîndu-se data și ora primirii.
76. Participanții pot să depună propunerile prin intermediul serviciilor poștale sau personal. Propunerile vor fi prezentate în plicuri sigilate, marcându-le în mod corespunzător.
77. Propunerile primite și înregistrate după expirarea termenului-limită indicat în comunicatul informativ publicat în mass-media nu se admit la concurs și se restituie fără a fi deschise. Comisia de concurs nu va lua în considerare nici o propunere depusă după expirarea termenul-limită de depunere a propunerilor. Orice ofertă primită de către Comisia de concurs după termenul-limită de depunere a propunerilor va fi înregistrată în modul corespunzător şi restituită fără a fi deschisă, cu consemnarea în procesul-verbal.
78. Participanților admiși la concurs li se expediază o înștiințare în scris referitor la acceptarea cererii, indicîndu-se data înregistrării ei.
79. Perioada maximă de implementare a ideii/proiectului investițional va constitui nu mai mult de 24 luni.
80. **CONDIȚIILE ȘI MODUL DE DESFĂȘURARE A CONCURSULUI**
81. Deschiderea plicurilor cu propunerile de idei și proiecte investiționale se efectuează de către Comisia de concurs în prezența participanților sau a persoanelor împuternicite de aceștia, la începutul concursului.
82. La deschiderea plicurilor, Comisia de concurs verifică documentele prezentate și datele participanților, întocmind procesul-verbal cu privire la admiterea acestora pentru participare la concurs.
83. Comisia de concurs verifică corespunderea setului de documente pentru participare la concurs prezentat cu cerințele documentației de concurs. În cazul în care acestea nu corespund cerințelor documentației de concurs și corectarea erorilor sau deficiențelor depistate schimbă substanțial esența propunerii, aceasta nu va fi luată în considerare la desemnarea cîștigătorului, fapt care se consemnează în procesul-verbal al ședinței Comisiei de concurs.
84. În perioada desfășurării concursului, Comisia de concurs are dreptul, în caz de necesitate, să solicite de la participanții la concurs prezentarea unor informații suplimentare relevante cu privire la ideea și proiectul respectiv.
85. După înregistrare, participanții la concurs nu au dreptul să opereze de sine stătător modificări în documentele prezentate.
86. Comisia de concurs, în perioada de pînă la desemnarea cîștigătorilor, poate descalifica și înlătura de la participarea la concurs orice candidat, în cazul în care în documentația prezentată vor fi depistate informații neveridice.
87. **CRITERIILE DE SELECTARE**
88. Comisia de concurs examinează propunerile de idei și proiecte/oferta economică de procurare a bunurilor depuse în 30 zile lucrătoare din data expirării termenului limită de recepționare și înregistrare a propunerilor de idei, stipulat în comunicatul informativ privind organizarea concursului.
89. Proiectele de procurare a bunurilor vor fi evaluate în baza criteriului „oferta cea mai avantajoasă economic”. Comisia de concurs își rezervă dreptul să negocieze prețul de procurare a bunurilor, în vederea obținerii unui preț convenabil.
90. Criteriile de evaluare a propunerilor de idei și proiecte sunt:

|  |  |  |
| --- | --- | --- |
| **Nr.**  **d/o** | **Criterii de evaluare** | **Punctajul acordat** |
| 1. | **Utilitate publică și impactul implementării ideii/ proiectului investițional**  Pornind de la premisa că pentru construcția pavilionului în cu pavilion propriu la Expoziția Mondială “Milano - 2015”, care a avut loc la Milano (Republica Italia au fost valorificați mijloace financiare din bugetul de stat, destinația viitoarei utilizări a pavilionului ar trebui să corespundă în primul rînd criteriului “utilizării publice” și anume pavilionul reconstruit urmează să găzduiască un proiect de care să poată beneficia un număr considerabil de persoane (beneficiarii, impactul proiectului, numărul de locuri de muncă create, promovarea imaginii Republicii Moldova etc) | 35% |
| 2. | **Importanța social-economică a proiectului pentru dezvoltarea Republicii Moldova/colaborarea bilaterală** | 25% |
| 3. | **Accesibilitate pentru public**  Proiectul propus trebuie să fie amplasat într-o zona ușor accesibilă publicului larg (locul de amplasare a pavilionului, accesibilitatea publicului larg) | 15% |
| 4. | **Capacitatea de implementare**  O componentă importantă în luarea deciziei privind utilizarea ulterioară a pavilionului va fi capacitatea entității ce urmează să beneficieze de această clădire să contribuie financiar la procesul de reconstruire a acestuia (capacitatea financiară și tehnică, termenul de implementare a proiectului etc.) | 25% |
|  | **Total:** | **100** |

1. Selectarea cîștigătorului se efectuează de către Comisia de concurs, în conformitate cu condițiile concursului.
2. Cîștigător al concursului se recunoaște participantul care a acumulat cel mai mare punctaj sau a prezentat oferta cea mai avantajoasă economic..
3. Rezultatele ședinței Comisiei de concurs se consemnează într-un proces-verbal.
4. Participanți la concurs vor fi informați despre rezultatele concursului, în decurs de 5 zile calendaristice de la data deciziei Comisiei de concurs.

**Anexa 1**

**OFERTANT**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(denumirea, numele, prenumele)

**CERERE DE PARTICIPARE**

Către\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca urmare a anunțului de participare, apărut în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ privind organizarea concursului de idei pentru utilizarea

(ziua, luna, anul)

pavilionului la returnarea acestuia în Republica Moldova

Subsemnații \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(denumirea, numele participantului)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_vă transmitem alăturat următoarele:

* + 1. Coletul sigilat și marcat în mod vizibil, conținînd:
  1. \_\_\_\_\_\_\_\_\_\_\_\_\_\_\_\_\_\_\_\_\_\_
  2. \_\_\_\_\_\_\_\_\_\_\_\_\_\_\_\_\_\_\_\_\_\_
  3. \_\_\_\_\_\_\_\_\_\_\_\_\_\_\_\_\_\_\_\_\_\_
  4. \_\_\_\_\_\_\_\_\_\_\_\_\_\_\_\_\_\_\_\_\_\_

Data completării „\_\_\_\_”\_\_\_\_\_\_\_\_\_\_\_\_\_\_\_\_\_ 20\_\_

Ofertant, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(semnătura)

L.Ș.

# Anexa 2

# FORMULAR DE APLICARE

**DENUMIREA SI DATELE DE CONTACT ALE APLICANTULUI:**

|  |
| --- |
| Organizația/compania:  Adresa poștală:  Tel:  Fax:  Adresa electronică:  Numele persoanei autorizate să aplice: |

**SCURTĂ DESCRIERE A IDEII/PROPUNEREA DE PROCURARE A BUNURILOR RĂMASE** **DUPĂ ÎNCHIDEREA EXPOZIȚIEI MONDIALE ”MILANO-2015”**

|  |
| --- |
|  |

(în această casetă inserați un text de max. una pagină care să conțină o scurtă descriere a ideii, scopul și realizările acestuia.)

**Descrierea elementelor componente ale proiectelor**

|  |
| --- |
|  |

(Descrieți elementele componente ale proiectului, menționând locul amplasării clădirii, termenul de implementare a proiectului, modul de gestionare a proiectului, numărul de locuri de muncă create, amploarea și arealul de activitate, instrumentele utilizate la realizarea proiectului, etc.)

**Prezentarea beneficiarilor proiectului**

|  |
| --- |
|  |

Descrieți categoriile de beneficiari ale proiectului, numărul acestora, ponderea beneficiarilor din număr total de locuitori ai localității/ regiunii, precum și complexitatea/varietatea beneficiarilor.

**Impactul proiectului**

|  |
| --- |
|  |

Descrieți impactul economic, social al inițiativei, existența unei probleme soluționate sau schimbare de comportament a beneficiarilor, etc.

**Confirmăm pe propria răspundere veridicitatea datelor prezentate.**

**Semnătura, data**

**Anexa 3**

**Date tehnice:**

Suprafața pavilionului constă din:

* + - * Suprafața teren 747 m.p. (care include amenajare teren, rețele inginerești, fundații construcții- "floare solară" și pavilion). Lucrările de amenajare teren, rețele inginerești, fundații construcții- "floare solară" și pavilion va fi asigurată de câștigătorul concursului.
      * Suprafața clădire 340 m.p., care include: parter 215 m.p și etaj 125 m.p.

Participantul la concurs urmeze să calculeze costurile de obținere pentru autorizațiile, avizele, permisele și aprobările necesare, conform legislației Republicii Moldova, în vederea construirii Pavilionului Republicii Moldova.

Investiția pentru reconstrucția pavilionului constituie aproximativ 13 000 000 lei.

Valoarea materialelor de construcție ce vor fi introduse în țară – aprox. 20 100 000,00 lei

Valoarea mobilierului – aprox. 1 958 888,00 lei

*Anexe:*

1. *Cererea de participare la concurs, adresată Comisiei de concurs*
2. *Formularul de participare*
3. *Proiectul de execuție a Pavilionului*
4. *Lista bunurilor dispuse pentru construcția pavilionului.*
5. *Lista mobilierului*











